许洛仁

家世

曾祖，魏開府儀同三司。祖許彪，魏瀛洲刺史，齊儀同三司、善元郡守、武川鎮將、襲爵寧國縣公。父許康，周鎮西將軍，贈梁州刺史、江夏縣開國公。

生平

李淵父子在晉陽起兵時，許洛仁跟隨李世民拘禁晉陽郡丞高君雅、都尉王威等，以功授朝散大夫，任內營領兵隊主。此後取汾州，平柏壁，破宋老生軍，擊蒲州大陣，從平京城長安，積前後勞效，賜物七百段。武德元年，拜三衛車騎，與侯君集、段雄、喬軌等人，並為幕府功臣。
他參加了征討薛仁杲、王世充、竇建德的各場戰役，在武牢關下，進獻騧馬一匹給秦王李世民，李世民每臨陣指揮，必乘此馬，聖旨自謂其目，號曰「洛仁騧」（即拳毛騧）。李世民即位後，修建昭陵時，命刻昭陵六駿石圖像，置於昭陵北門。
武德九年許洛仁以公事去官。其年授大明府別將，尋轉本府統軍。貞觀二年除右衛原城府統軍，後任左武衛將領，於玄武門宿衛供奉。貞觀九年加雲麾將軍，行右武衛中郎將。貞觀十七年行左監門中郎將，授上護軍。貞觀十八年除左監門將軍。
唐太宗征討高句麗時，行至許洛仁家鄉定州，在宴會上向太宗推薦鄉親十六七人，受到太宗慰勞賜物，齎絹一百匹，令與鄉親十日聚宴，加上柱國。
貞觀二十三年，許洛仁再次以公事解任，不久唐高宗顧念他為先朝功臣，讓他以雲麾將軍朝參朔望，祿賜同京官，防閣三分減一。加冠軍大將軍，勛封如故。龍朔二年四月十六日薨於〇義里私第，春秋八十有五。詔贈使持節、都督代忻朔蔚四州諸軍事、代州刺史。陪葬於昭陵，諡曰勇公。其年十一月十七日，葬於昭陵安樂鄉之原。
夫人襄邑縣君宋氏，諱善主，字令儀，春秋九十有九，薨於金城坊里第。

許洛仁碑

許洛仁碑原來存於陝西醴泉縣趙鎮新寨村東約300米處許洛仁墓前，1975年移入昭陵博物館。碑立於唐高宗龍朔二年（662年）十一月。碑身首高3.38米，下寬1.20米，厚36厘米。碑額篆書，題「大唐故冠軍大將軍代州都督許公之碑」十六字。碑文正書，共39行，滿行77字。碑下部磨損嚴重，字跡不清。
唐故左監門將軍冠軍大將軍使持節都督代忻朔蔚四州諸軍事代州刺史上柱國許公之碑

　　蓋聞在天成象，辰緯昭其度；在地成形，山嶽閟其寶。氤氳感會，孕育英靈。吐秀降神，匡周翼漢。（闕三十四字）勛，茂耿賈之洪烈。爰披荊棘，遂偶會昌，望古為鄰，庶可揚榷。

　　公諱洛仁，字濟，博陵安喜人也。始自潁川，徙焉（闕三十六字）列於東魯；春秋〇恩；錫珪顯於西京。外戚豈惟叔重，博物立言不朽，固亦子將清鑒，月旦稱工。年祀綿邈，英賢接武。曾祖（闕二十六字）初〇〇〇照情田。玄慶清風，獨開心鏡，即安樂土，權居晉陽。祖彪，齊儀同三司、善元郡守、武川鎮將、襲爵寧國縣公。蘊匱稱奇，兼姿（闕三十二字）盪都督、梁州刺史、江夏縣開國公。學窮訓詁，智周微忽；言多去伐，動必師古。建旟杖節，恩洽去思；開國承家，義光分社。公稟淳粹之姿，（闕二十五字）便率童幼，共成軍旅。有相者見之，雅相推挹，嘆曰：「此兒即公侯子孫，必復其始。年甫弱冠，氣蓋關河。節慕原、嘗，志凌韓、白。門多長者之轍，（闕二十三字）下地之深，熊熊有沖天之氣。削跡閭巷，潛結英雄，載懷圯上之書，寧羞胯下之辱。炎靈標季，網密秋荼。前代衣冠，並令宿衛。僶俛從事，不敢告勞。（闕十九字）周室，〇〇漢川。高祖膺樂推之運，掃焚燎之苦；太宗挺乃聖之姿，救昏墊之疾。援旗冀野，杖號參墟。文皇昔在龍潛，密招英傑。（闕十五字）孫〇〇晉陽郡丞高君雅，都尉王威，擅士馬之強，總甲兵之富，俱迷天命，莫悟真主。文皇引公等數人，密圖討擊，二凶授首，三軍告慶。昔高祖興兵誅〇〇之〇，光武（闕十六字）之〇勛，實冠終古。即授朝散大夫。文皇引公於內營，為領兵隊主，授之禁旅，委以兵機。雖滕公之誠著奉車，典韋之勤宣繞帳，弗之尚也。〇眾南轅（闕十六字）飲河之〇寔繁，觸山之威多有。公或蒙輪成隊，或掉鞅致師，取汾州，平柏壁，破宋老生軍，擊蒲州大陳，皆親領選士，屢摧勍敵。仍從平京城，積前後勞效，蒙開府賜物七百段，（闕十四字）場，預馬邑之密議。武德開元，拜三衛車騎，侯君集、段雄、喬軌，皆幕府功臣，悉在部內。薛仁杲妄假大名，僭竊隴右。弗承竇融之檄，翻是〇元之謀。（闕二十一字）公以龍韜豹變之〇，〇鷹揚鶚視之姿，火烈振其英武，泉涌符其智略，勛高諸將，賞懋恆序。王充跨據伊瀍，盜乘輿之器服；竇德併吞趙魏，〇先王之〇〇。（闕十二字）誅。公內〇〇〇，出捍牧圉。洛汭邙山，風馳電擊；成皋廣武，霧卷冰銷。雖叡策神謀，出於九天之上；而摧堅陵險，寔惟三令之威。及飲至策勛，大諭常典。〇〇以建（闕十九字）惟良將，委其連率之重，責以撫綏之術。公以羈靮之勤，屢移寒暑；推解之惠，有背心靈。眷戀鴻恩，固辭朝寵；載感天聰，遂停嚴會。既而妖發前〇，〇〇〇〇。公與〇〇〇〇〇等六十餘人〇〇〇〇將〇莫〇〇公事去官，於時武德之九年也。其年授大明府別將，尋轉本府統軍。貞觀二年除右衛原城府統軍，以屠龍之伎，處割雞之用。小道既〇，大〇方〇。〇年授左武衛（闕九字）爪牙。奉敕授苑北〇〇，於玄武門宿衛供奉。九年加雲麾將軍、行右武衛中郎將。十八年行左監門中郎將，兼峻戎章，授上護軍。公翊衛鉤陳，歷茲永久。〇〇〇衛，匪是其（闕十二字）秋之〇，畫地成圖。若夫紫宸清肅，高門有閱。皇居嚴閟，洞戶增深。金鋪激日，銅鱗〇夜。爰命腹心，管其棨籥。十八年除左監門將軍，自遷任監（闕十二字）衡（闕七字）之〇未足。方其〇委〇微，居上將之列，纔可匹此儀形。從尹之望既隆，順帝之情逾切，朝夕趨侍，驅馳密勿。太宗嘗從容謂公曰：「我在並（闕十二字）踈隔，每〇疇〇，不〇於懷。卿〇〇別，與朕相見，欲得時論昔日之事。」昔者王業權輿，帝圖草創，太宗經綸天下，曾涉戎行，險阻艱難，備嘗之矣。公於武牢關下，進騧馬一匹，〇〇追風，未足〇〇〇〇；〇〇〇魏，無以匹其神速。每臨陣指揮，必乘此馬。聖旨自謂其目，號曰「洛仁騧」。及天下太平，思其驂服。又感洛仁誠節，命刻石圖像，置於昭陵北門。夫以〇〇之〇（闕十五字）而徐〇〇壁台馭〇九〇〇，總〇連類，一向眇小。公又於萬年宮進馬一匹，聖情喜悅，乃親乘御，顧謂群臣曰：「此人家中恆出好馬，又能（闕二十二字）詠。五弦在御，八佾充庭。文皇嘗於琵琶中度曲忖聲，以示群下。上因顧問曰：「諸人有識此曲者乎？」群臣離席將對，而未有所說。公因前稱曰：「此〇〇〇〇之（闕十七字）也如此。及島夷逆命，鳳蓋東征，行至定州，即公之本邑。公自以幕府寮舊，顧眄隆重。乃獻食上壽，並進女樂，迺誠所感，親為舉觴。因問公鄉親有何學士〇〇〇〇〇，公〇〇〇〇知〇六七人，皆儀望可觀。應對問，上以公有知人之鑑，並慰勞賜物。是日齎公絹一百匹，令與鄉親十日聚宴。敬舉君觴，事匪曲私之澤；過家丘冢，實惟勛故之隆。（闕十一字）駕以〇〇，加上柱國。廿三年，以公事解任，俄而閱功臣之籍，思將率之重，乃召公以雲麾將軍朝參朔望，祿賜同京官，防閣三分減一。主〇嗣文，追旌功伐，加冠軍大將軍，勛封如故。（闕十四字）天下太平，方隅清晏。剸兵甲而依朝伍，〇章組而狎池台。或指囷濟乏，或置驛招士。趙瑟秦箏，將雛集鳳；韓歌楚袂，飛塵留客。方謂玉醴延年，〇神錫壽。〇〇〇克（闕十一字）從朝露。粵以龍朔二年四月十六日薨於〇義里私第，春秋八十有五。皇帝嘆歲月之居諸，聽鼓鼙而惻愴，賵贈之儀，有加常典。乃下詔曰：「故冠軍大將軍許洛仁，〇效〇勤，預〇攀附，一從驅策，〇移年序。膺任寄於爪牙，〇〇〇於封〇。兵〇既晏，寵命逾隆，方肆優閒，奄傷淪逝，宜加褒錫，式旌泉壤。可贈使持節都督代忻朔蔚四州諸軍事、代州刺史，〇〇〇〇賜〇，陪葬於昭陵。賜絹布二百段。喪事所須，並宜官給。令京官六品一人為其檢校，並度三人出家，以追冥福。」諡曰：「勇公」，禮也。即以其年十一月十七日，葬於昭陵安樂鄉之原。惟公〇宇宏邈，器范〇〇。〇〇〇〇，鄙其糟粕。深明奇〇，〇〇率然。英規葉其武毅，雄勇展其秘訣。早符白水之祥，妙辯黃龍之運。太宗文皇帝上迴乾軸，下緝坤維。暢一德而拯黎萌，駕三傑而御宇宙。（闕十二字）欃槍斯滅。公言從沛澤，廁跡昆陽。六輔振其威聲，兩河宣其智力。金鼓之下，氣襲萬夫；玉帳之前，算居九變。取睽之妙，雲驚菆末；擊猨之伎，電駭〇〇。以百戰百勝之師，取七縱七擒之敵。故〇〇〇〇〇，風塵〇跡。〇〇青紫，自家形國。移孝盡忠，至性埒乎荀、何，庸勛齊乎絳、灌。而子房鳳戢，莫遂赤松之游；張〇鵀巢，俄軫白駒之嘆。朱棺玄甲，永侍茂陵之〇；壯志英姿，長〇〇〇之〇。雖九〇〇〇，千載猶生。其子行〇，奄丁荼毒，倏變炎涼。痛殷瘡巨，毀將滅性。為至德之首，居要道之極，既峻祁連之墓，且開京兆之阡。以為東觀紀言，隨簡策而方蠹；南宮畫像，與丹青而〇〇。〇金石之長存，〇〇之無紀。其詞曰：

華陽應錄，潁川祚土。昭彰八代，舄奕千古。承此丕基，介斯多祜。功顯官族，宦諜畫圖。

景福玄感，降生時傑。〇〇〇〇，〇〇〇烈。〇〇〇〇，〇〇〇〇。〇〇山川，志凌霜雪。

五陵交結，三河俠游。含孚概日，杖義橫秋。或輕車馬，亦敝衣裘。驅馳原孟，藉甚公侯。

於惟玄鑒，照臨先覺。壯志紛紜，奇材卓犖。預明〇〇，先知〇〇。〇〇〇〇，〇〇〇〇。

〇〇〇〇，〇〇〇〇。〇力關中，〇勤垓下。〇箭開石，飛聲振瓦。厄等縱鞭，艱同授馬。

黃圖禁闥，紫極兵欄。表忠書令，拜將升壇。或清玉軌，爰膺帝難。雄圖肅肅，武義桓桓。

山輝〇潔，〇〇〇〇。〇〇〇〇，〇〇〇〇。〇〇〇〇，〇〇〇〇。東閣延賓，西園得〇。

北堂明月，中閨綺羅。雲霞獨遠，絲竹相和。逶迤朝請，從容薜蘿。壽錫難老，功被登歌。

東川閱水，西階啟藏。澤厚賜榮，勛高〇〇。〇〇〇〇，〇〇〇〇。〇〇〇〇，〇〇〇〇。